text: রাতে ঈদ উপহার নিয়ে বেদে পল্লীতে জেলা প্রশাসক রাতে ঈদ উপহার নিয়ে বেদে পল্লীতে জেলা প্রশাসক – দৈনিক খবরের ডাকঘর
  Update Time : 9:56 am, Mon, 25 May 20
  টাঙ্গাইল প্রতিনিধি : রাতেই প্রধানমন্ত্রীর ত্রাণ সহায়তা এবং ঈদ উপহার সামগ্রী নিয়ে বেদে পল্লীতে হাজির হলেন টাঙ্গাইলের জেলা প্রশাসক মোঃ শহীদুল ইসলাম ।
  রবিবার ২৪ মে অর্থাৎ ঈদের আগের দিন রাতে জেলার ঢাকা- টাঙ্গাইল মহাসড়কের পাশে করোটিয়ার ক্ষুদিরামপুর এলাকায় বেদে পল্লীর সদস্যদের মাঝে এসব ত্রাণ ও ঈদ উপহার সামগ্রী পৌঁছে দেন জেলা প্রশাসক । রাতের আধাঁরে বেদে পল্লীতে এসব সহায়তা পৌঁছে দিয়ে এক মানবিকতার দৃষ্টান্ত স্থাপন করেন। ঈদের আগের রাতে ত্রাণ সহায়তা ও ঈদ উপহার পেয়ে অনেক খুশি হয়েছেন বেধে সদস্যরা।
  জেলা প্রশাসক জানান, ঈদ আনন্দ সবার মধ্যে ভাগ করে দেওয়ার উদ্দেশ্য ত্রাণ ও ঈদ উপহার বেদে সদস্যদের মাঝে পৌঁছে দেওয়া হয় । এতে বেদে পল্লীর সদস্যরা অনেক খুশি হন।
  এ সময় উপস্থিত ছিলেন টাঙ্গাইল সদর উপজেলা নির্বাহী অফিসার মোঃ আতিকুল ইসলাম ও নির্বাহী ম্যাজিস্ট্রেট আল মামুন প্রমুখ।